姜綰

姜綰（），字玉卿。江西廣信府弋陽縣人。明朝政治人物，成化戊戌進士。

生平
成化十三年（1477年）丁酉科江西乡试第六十三名举人，成化十四年（1478年），登会试244名，三甲216名進士，授景陵縣知縣，以政績舉薦，二十三年五月擢南京試監察御史《大明宪宗纯皇帝实录卷之二百九十》：成化二十三年五月，擢行人林瑭、張禎、張文、推官涂疇、知縣馬良玉、歐陽旦、吳裕、馮玘、張鸞、李澄、汪律、陳振、李文、吳秀、蔣勛、李厚、徐憲為各道試監察御史，推官孫紘、知縣周洪、余濬、李端、姜綰為南京各道試監察御史。，實授南京河南道監察御史。弘治二年（1489年），因與南京守備太監蔣琮因蘆場事對抗，下南京三法司。不久恢復官職，同官孫纮、劉遜、金章、紀傑、曹玉、譚肅、徐禮、余濬，給事中繆樗等人均牽連，貶為桂阳州判官，改寧國府同知，再升慶遠府知府，期間平定叛亂有功，被總督劉大夏舉薦為右江兵備副使。起用為河南按察使，因病辭職回鄉。正德二年卒于家，享年五十六（清）張廷玉等，《明史（中華書局點校本）》（卷180）：姜綰，字玉卿。弋陽人。成化十四年進士。由景陵知縣擢南京御史。弘治初，陳治道十事。又言午朝宜論大政，毋泛陳細故，皆報聞。二年二月，南京守備中官蔣琮以蘆場事下綰覆按，琮囑綰求右己。綰疏言：「琮以守備重臣與小民爭利，假公事以適私情。用揭帖而抗詔旨，揚言陰中，脅以必從。其他變亂成法，厥罪有十。以內官侵言官職，罪一。妒害大臣，妄論都御史秦纮，罪二。怒河閘官失迎候，欲奏罷之，罪三。受民詞不由通政，罪四。分遣腹心，侵漁國課，罪五。按季收班匠工銀，罪六。擅收用罷閑都事，罪七。官僚忤意，輒肆中傷，罪八。妄奏主事周琦罪，欺罔朝廷，罪九。保舉罷斥內臣，竊天子威柄，罪十。」事下南京三法司。既，復特遣官覆治以奏。先是，御史余濬劾中官陳祖生違制墾後湖田，湖為之淤。奏下南京主事盧錦勘報。錦故與祖生有隙。而給事中方向嘗率同官繆樗等劾祖生及文武大臣不職狀，又因雷震孝陵柏，劾大學士劉吉等十一人，而詆祖生益力。祖生銜向切骨。時向方監後湖黃冊，祖生遂揭向、錦實侵湖田。詔下法司勘。勘未上，而琮為綰所劾。於是琮、祖生及吉合謀削錦籍，謫向官，復逮綰及同官孫纮、劉遜、金章、紀傑、曹玉、譚肅、徐禮、余濬，給事中繆樗，赴京論鞫，皆謫為州判官。綰謫判桂陽，量移寧國同知，遷慶遠知府。斬劇賊韋七旋、韋萬妙。其黨糾賊數萬攻城，綰堅守，檄民兵夾擊，破走之。東蘭諸州蠻悉歸侵地。總督劉大夏奇其材，薦為右江兵備副使。思恩知府岑濬逐田州知府岑猛，綰獻策總督潘蕃。蕃令與都指揮金堂合諸路兵大破賊，思恩平。綰條二府形勢，請改設流官，比中土，廷議從之。綰引疾還。俄起河南按察使，尋復以疾歸，卒於家。。

家族 
曾祖姜克俊。祖父姜度，德平县学训导。父姜璧，母汪氏。永感下。兄姜紳。

参考文献
储巏《河南按察使姜君绾墓志铭》

Category:姜姓
Category:明朝河南按察使
Category:明朝寧國府同知
Category:明朝慶遠府知府
Category:明朝南京監察御史
Category:明朝景陵縣知縣
Category:弋阳人
Category:明朝桂陽州判官